Id-Deċiżjoni tal-Kummissjoni
tal-25 ta’ Lulju 1995
li tistabbilixxi ċ-ċertifikazzjoni tas-saħħa tal-prodotti tas-sajd minn pajjiżi terzi li għad m humiex koperti b’deċiżjoni speċifika
(Test b’rilevanza għaż-ŻEE)
(95/328/KE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill Nru 91/493/KEE tat-22 ta’ Lulju 1991, li tistabbilixxi l-kundizzjonijiet tas-saħħa għall-produzzjoni u t-tpoġġija fis-suq ta’ prodotti tas-sajd ( [1]) u b’mod partikolari l-Artikolu 11 tagħha,
Billi skond l-Artikolu 11 tad-Direttiva Nru 91/493/KEE il-Kummissjoni stabbiliet il-kundizzjonijiet speċjali għall-importazzjoni ta’ prodotti tas-sajd minn numru sostanzjali ta’ pajjiżi terzi;
Billi l-importazzjoni ta’ prodotti tas-sajd minn pajjiżi terzi għadha m’hix imħarsa b’dan it-tip ta’ Deċiżjoni, jingħata parir illi fil-bidu jitwaqqaf mudell standardizzat ta’ ċertifikazzjoni tas-saħħa ħalli jiġi evitat tfixkil għall-kummerċ;
Billi l-addozzjoni taċ-ċertifikat tas-saħħa standard ikollha effetti pożittivi fuq l-operaturi u l-kontroll tas-servizzi u tiffaċilita ċ-ċirkolazzjoni ħielsa ta l-importazzjoni tal-prodotti tas-sajd fi ħdan il-Komunità’;
Billi l-mudell taċ-ċertifikat tas-saħħa stabbilit b’din id-Deċiżjoni huwa provisorju u applikabbli għall-perjodu ta’ sentejn li matulhom Deċiżjonijiet individwali jistgħu jiġu adottati; billi ċ-ċertifikat provisorji ma jibqax japplika għall-pajjiżi terzi li għalihom tiġi addottata Deċiżjoni individwali;
Billi l-kontrolli veterinarji fuq prodotti tas-sajd impurtati jridu jsiru skond id-Direttiva tal-Kunsill Nru 90/675/KEE ta’ l-10 ta’ Diċembru 1990 li tistabbilixxi l-prinċipji li jirregolaw l-organizzazzjoni tal-kontrolli veterinarji fuq prodotti li jidħlu fil-Komunità’ minn pajjiżi terzi [2] kif emendata l-aħħar permezz tat-Trattat ta’ l-Adeżjoni ta’ l-Awstrija, l-Fillandja u l-Isvezja; billi dawn il-kontrolli jipprovdu għall-preżentazzjoni ta’ ċertifikat tas-saħħa li jakkumpanja l-prodotti importati;
Billi l-adozzjoni ta’ mudell standard ta’ ċertifikat tas-saħħa huwa mingħajr preġudizzju għal kundizzjonijiet speċifiċi ta’ importazzjoni adottati għal pajjiż terz wara li jsir eżami fuq il-post tas-sitwazzjoni tas-saħħa minn esperti tal-Kummissjoni;
Billi fid-dawl tal-qagħda partikolari tagħhom, il-prodotti tas-sajd definiti fl-Artikolu 10 sub-paragrafu 2 tad-Direttiva Nru 91/493/KEE m’għandhomx għalfejn jiġu akkumpanjati maċ-ċertifikat tas-saħħa msemmi hawn fuq;
Billi, skond l-Artikolu 10 tad-Direttiva Nru 91/493/KEE, iċ-ċertifikat tas-saħħa għandu jivverifika illi l-kundizzjonijiet tal-produzzjoni, preparazzjoni, proċessar, ħażna, pakkjar u trasport tal-prodotti tas-sajd intiżi għall-Komunità’ jkunu mill-anqas l-istess bħal dawk stabbiliti fid-Direttiva Nru 91/493/KEE;
Billi l-miżuri li hemm ipprovduti f’din id-deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
1. Kunsinna ta’ prodotti tas-sajd introdotti fit-territorji definiti fl-Anness I tad-Direttiva Nru 90/675/KEE għandhom jiġu minn stabbilitment miftiehma spezzjonata mill-awtorita’ kompetenti tal-pajjiż terz, u għandhom ikunu akkumpanjati minn ċertifikat tas-saħħa oriġinali innumerat li jivverifika illi l-kundizzjonijiet tas-saħħa tal-produzzjoni, tqandil, ipproċessar, ippakkjar u identifikazzjoni tal-prodotti huma mill-anqas daqs dawk stabbiliti bid-Direttiva Nru 91/493/KEE. Il-mudell taċ-ċertifikat tas-saħħa huwa stabbilit fl-Anness għal din id-Direttiva.
2. Madankollu, ċ-ċertifikat mhux mitlub għal prodotti tas-sajd msemmija fl-Artikolu 10(2) tad-Direttiva Nru 91/493/KEE.
Artikolu 2
Iċ-ċertifikat tas-saħħa msemmi fl-Artikolu 1(1) għandu jikkonsisti f’paġna waħda u għandu jsir f’mill-anqas waħda mil-lingwi uffiċjali tal-pajjiż li qed jintroduċihom ġewwa l-Komunità’, u, jekk huwa neċessarju, f’wieħed mil-lingwi tal-pajjiż ta’ destinazzjoni.
Artikolu 3
Iċ-certifikat tas-saħħa li huwa provdut permezz ta’ din id-Deċiżjoni ma japplikax għall-prodotti tas-sajd minn pajjiż terz li għalih japplikaw kundizzjonijiet individwali ta’ importazzjoni stabbiliti xi mkien ieħor.
Artikolu 4
Din id-Deċiżjoni għandha tapplika mill-1 ta’ Lulju 1995 u għal perjodu ta’ sentejn.
Artikolu 5
Din id-Deċiżjoni hija ndirizzata lill-Istati Membri.
Magħmula fi Brussell, fil-25 ta’ Lulju 1995.